因為噉，人喺廿世紀中開始就有喺度創造多種嘅高級（high-level）程式語言，即係用形式化（簡單講就係高度精確）得嚟又易睇嘅方式，表達用家想電腦做嘅運算，出名嘅例子有 C 同相關嘅語言、Python 同埋 Java 呀噉－呢啲語言同低級程式語言一樣咁精確，會好似數學符號噉個個字都有固定嘅意思，但同時又會用自然語言嘅字（例如 if）或者一般人都識嘅常見數學符號（例如 x = a + b 噉嘅碼叫部電腦做加數）令到用呢啲語言寫出嚟嘅碼一般人都會睇得明。